Toby Alderweireld

Ajax

Toby Alderweireld telah dilahirkan di Antwerp, kemudian Alderweireld berpindah ke Ajax untuk memasuki akademi bola sepak pada Ogos 2004. Pada 22 Februari 2007, beliau menandatangani kontrak kelab profesional untuk menilai beliau sehingga 30 Jun 2010. Perlawanan pertama beliau pada 18 Januari 2009, ketika kemenangan menentang Nijmegen 2-0. Pada 26 Februari, beliau membuat debut pertama beliau bermain di pentas Eropah apabila seri 1-1 menentang kelab Itali, Fiorentina dalam Piala UEFA.
Dalam musim 2009–10, Alderweireld menjadi pilihan utama dalam pertahanan bersama Jan Vertonghen selepas kapten Thomas Vermaelen berpindah ke Arsenal. Jurulatih baru, Martin Jol percaya dua pemain pertahanan itu mampu membuat aksi terbaik. Pada 4 September, kemenangan menentang Heracles 3-0, beliau menjaringkan gol buat pertama kalinya apabila beliau membuat gol pembukaan dengan menanduk masuk daripada sepakan penjuru Luis Suárez. Pada 27 Januari, beliau menjaringkan gol dalam masa tambahan ketika Piala KNVB dalam peringkat suku akhir menentang NEC Nijmegen dan Siem de Jong menjaringkan gol lima minit terakhir dengan memastikan Ajax menang 3-2. Alderweireld telah dinamakan sebagai "Ajax Talent of the Year". Beliau telah melakar sejarah dengan menjaringkan gol ke-100 untuk Ajax di Liga Juara-Juara pada 3 November 2011 apabila Ajax kalah 1-2 menentang Auxerre. Alderweireld menjaringkan gol untuk Ajax ketika bertemu A.C. Milan 2-0 di Stadium San Siro dengan membawa pasukannya ke Liga Eropah UEFA.
Pada 5 Ogos 2012, ketika Johan Cruijff Schaal di antara PSV dan Ajax, Alderweireld menjaringkan gol untuk Ajax pada minit ke-44, membawa kelabnya pada kedudukan 2-1, namun Ajax tewas pada separuh masa kedua 2-4. Ajax telah memasuki Liga Eropah di kelayakan tempat ketiga namun gagal untuk layak apabila tewas 4-2 kepada kelab Romania dalam penentuan tendangan penalti. 
Kontrak Alderweireld berbaki satu tahun bersama Ajax, peristiwa ini dapat menarik minat daripada kelab Bayer Leverkusen, Liverpool, Napoli dan Norwich City untuk menandatangani pemain pertahanan muda.

Atlético Madrid

Pada 2 September 2013, Alderweireld menyertai Atlético Madrid dengan kontrak selama empat tahun dengan bayaran sebanyak €7 million. Beliau bermain 12 perlawanan di dalam La Liga. Pada 11 Mei, beliau menjaringkal gol pertama kali dalam kelab Sepanyol itu apabila menanduk masuk apabila melawan Málaga CF, seri 1-1. Alderweireld juga bermain dalam Liga Juara-Juara UEFA 2014 pada lapan minit terakhir menggantikan Filipe Luís namun tewas kepada Real Madrid 4-1.

Southampton

Beliau telah dipinjam ke Southampton, pada 1 September 2014. Beliau membuat debut pertamanya bersama Southampton pada 13 September apabila menewaskan Newcastle United 4-0.

Kerjaya antarabangsa

Alderweireld pertama kali bersama Belgium semasa pasukan bawah-17 pada Oktober 2005 dan mengambil bahagian dalam Kejohanan bawah-17 UEFA 2006. Selepas musim 2008–09, beliau membuat debut pertama bersama pasukan Belgium dalam perlawanan persahabatan. Walau bagaimanapun, debut penuh beliau bersama Belgium ketika menentang Republik Czech. Beliau juga telah disenaraikan dalam skuad untuk menghadapi kelayakan Piala Dunia 2010. 
Alderweireld telah dipanggil untuk menyertai pasukan bawah-21 Belgium untuk menghadapi kelayakan kejohanan bawah-21 UEFA 2011 menentang Ukraine pada 13 November 2009 denga keputusan perlawanan Belgium ketinggalan 0-2 kepada Ukraine. 
Pada 13 Mei 2014, Anderweireld telah disenaraikan dalam skuad Belgium untuk Piala Dunia FIFA 2014 di Brazil. Beliau bermain di pentas Piala Dunia ketika perlawanan menentang Algeria, Belgium menang 2-0 di Belo Horizonte.